KAMART พุ่งเฉียด 8% รับงบฯ Q2 สวย โบรกฯฟันทั้งปีกำไรกระฉูดเกือบ 150%
KAMART พุ่งเฉียด 8% รับงบฯ Q2 สวย บล.เคเคเทรดฟันธงทั้งปีกำไรกระฉูดเกือบ 150% โดย ณ เวลา 10.46 น.อยู่ที่ 4.52 บาท บวก 0.40 บาท หรือ 7.14% มูลค่าการซื้อขาย 47.33 ล้านบาท
13 ส.ค. 2558

ผู้สื่อข่าวรายงานว่า ราคาหุ้น บริษัท คาร์มาร์ท จำกัด (มหาชน) หรือ KAMART ณ เวลา 10.46 น.อยู่ที่ 4.52 บาท บวก 0.40 บาท หรือ 7.14% มูลค่าการซื้อขาย 47.33 ล้านบาท  ทั้งนี้ ระหว่างวันราคาหุ้นมีการปรับตัวขึ้นแตะระดับสูงสุดที่ 6.10 บาท และย่อตัวแตะระดับต่ำสุดที่ 5.75 บาท ขณะที่ดัชนีหุ้นไทยโดยรวมลบ 1.03%
 
บล.เคเคเทรด ระบุในบทวิเคราะห์(13 ส.ค.)ว่า แนะนำ “Buy” ราคาเป้าหมาย 8.20 บาท/หุ้น  KAMART รายงานกำไรสุทธิ 2/58 เท่ากับ 65 ล้านบาท เติบโต 41% จากปีก่อน และ 56% จากไตรมาสก่อน สูงกว่าที่คาด
ทั้งนี้ จากกำไรสุทธิครึ่งปีแรก เทียบเป็น 47% ของประมาณการกำไรทั้งปี 58 ใกล้เคียงกับสัดส่วนกำไรในครึ่งปีแรกในหลายปีที่ผ่านมา ทำให้มองประมาณการกำไรสุทธิทั้งปี 58 ที่ 224 ล้านบาท เพิ่มขึ้น 143% จากปีก่อน มีความเป็นไปได้ แม้ภาวะเศรษฐกิจชะลอตัวจะกระทบยอดขายให้ไม่สามารถเติบโตได้มากเท่าที่ควร
อย่างไรก็ตามปัจจัยลบดังกล่าวจะถูกชดเชยด้วยการควบคุมค่าใช้จ่ายที่ดีขึ้นจากกลยุทธ์การตลาดที่ยืดหยุ่นตามเศรษฐกิจและยอดขาย โดยเฉพาะกลุ่มสินค้าขายดีจึงมีการบริหารต้นทุนที่ดีขึ้น ทำให้คงมุมมองบวกต่อผลประกอบการในครึ่งปีหลัง
นอกจากนี้  KAMART ประกาศจ่ายเงินปันผล 0.06 สตางค์ต่อหุ้นสำหรับรอบผลประกอบการไตรมาส 2 และเราคาดทั้งปี KAMART จะจ่ายเงินปันผล 0.24 สตางค์ต่อหุ้น คิดเป็นอัตราผลตอบแทนเงินปันผล 4.3%
 